b'\n_START_ARTICLE_\nMotorno padalo\n_START_PARAGRAPH_\nMotorno padalo (ang. powered parachute (PPC), motorised parachute, paraplane) je lahka letalna naprava, ki sestoji iz padala, motorja in pristajalnih koles. Tipi\xc4\x8dna potovalna hitrost je 40\xe2\x80\x9360 km/h. Vi\xc5\xa1ina leta je lahko od nekaj metrov, tipi\xc4\x8dna je okrog 150-500 metrov, najve\xc4\x8dja pa do 5500 metrov. Prazna te\xc5\xbea zrakoplova je 90\xe2\x80\x93135 kilogramov. Rezervoar za gorivo ima kapaciteto 18-38 litrov, kar zado\xc5\xa1\xc4\x8da za okrog tri ure letenja. Za vzlet je potrebnih samo okrog 30-50 metrov steze, lahko tudi manj npr. pri \xc4\x8delnem vetru._NEWLINE_Za samostojno letenje je potrebno minimalno okrog 5-10 ur \xc5\xa1olanja. V nekaterih primerih se jih lahko leti brez licence. V ZDA spadajo PPC-ji v kategorijo LSA (lahki \xc5\xa1portni zrakoplovi), za letenje je potrebna licenca LSA._NEWLINE_Jadralno \xc5\xa1tevilo brez uporabe motorja je 3:1 do 6:1._NEWLINE_Motorno padalo ni isto kot motorno jadralno padalo, zrakoplova sta podobna, vendar ne povsem. Motorno padalo ima po navadi bolj kvadratno krilo, motorno jadralno padalo po navadi nima koles._NEWLINE_Motorna padala so ena izmed najbolj poceni motornih letalnih naprav, cena je okrog $5000-25000.'